Α.Ο. Βελισσαρίου Ιωαννίνων

Ο **Αθλητικός Όμιλος Βελισσαρίου** είναι είναι ελληνικό ποδοσφαιρικό σωματείο το οποίο εδρεύει στα Ιωάννινα. Επίσημο έτος ίδρυσης του είναι το 1979 και επίσημα χρώματά του είναι το πράσινο και το άσπρο. Είναι περισσότερο γνωστός ως η πρώτη ομάδα από τα τοπικά των Ιωαννίνων που κατάφερε να φτάσει στα επαγγελματικά πρωταθλήματα. Την περίοδο 1992–1996 αγωνιζόταν στα επαγγελματικά πρωταθλήματα με την επωνυμία «**[[Ποδοσφαιρική Ανώνυμη Εταιρεία]] Αθλητικός Όμιλος Βελισσαρίου**» και με τον διακριτικό τίτλο «**[[Ποδοσφαιρική Ανώνυμη Εταιρεία|Π.Α.Ε.]] Α.Ο. Βελισσαρίου**».

## Ιστορία
Ο Α.Ο. Βελισσαρίου ιδρύθηκε το 1979. Οι ποδοσφαιριστές, οι φίλαθλοι και οι διοικητικοί παράγοντες προέρχονταν κυρίως από τις περιοχές των Σεισμοπλήκτων, των Μπουνταλάδων, των Εργατικών Κατοικιών, της Ανθούπολης και του Νεοχωρόπουλου. Με την ίδρυση του άρχισε να συμμετέχει στις τοπικές κατηγορίες της ΕΠΣ Ηπείρου.

Ξεκίνησε την πορεία του από την Γ΄ Ερασιτεχνική όπου αγωνίστηκε τα 2 πρώτα χρόνια. Την πρώτη χρονιά τερμάτισε 3ος στον δεύτερο Βόρειο όμιλο ενώ την επόμενη τερμάτισε στην πρώτη θέση και ανέβηκε στην Β΄ Ερασιτεχνική. Η παρουσία του στην κατηγορία ήταν σύντομη αφού πήρε την πρώτη θέση και ανέβηκε στην Α΄ Ερασιτεχνική.

Τα επόμενα 10 χρόνια συμμετείχε στην Α ερασιτεχνική, στα οποία κατάφερε να τερματίσει ψηλότερα στην βαθμολογία και να πρωταγωνιστεί στο τοπικό πρωτάθλημα. Την περίοδο 1991-92 τερμάτισε στην 2η θέση και ανέβηκε για πρώτη φορά στην ιστορία του στην Δ΄ Εθνική. Την επόμενη περίοδο (1992-93) παρά την πρώτη του παρουσία στην κατηγορία, κατάφερε να κατακτήσει το πρωτάθλημα στον 7ο όμιλο και να ανέβει άμεσα στην Γ΄ Εθνική. Την ίδια εποχή χρησιμοποιούσε επίσης το όνομα **Α.Ο.Β. Γιάννενα**. Την περίοδο 1993-94 στην πρώτη του παρουσία σε επαγγελματική κατηγορία τερμάτισε στην 9η θέση και παρέμεινε στην κατηγορία. Την περίοδο 1994-95 τερμάτισε στην 14η θέση και κατάφερε να σωθεί μετά από τετραπλή ισοβαθμία με τον Ολυμπιακό Βόλου, τον Τύρναβο και τον Κιλκισιακό που υποβιβάστηκε. Την περίοδο 1995-96 τερμάτισε στην 17η θέση και υποβιβάστηκε στην Δ΄ Εθνική μετά από 3 χρόνια. Φανερά ήταν πλέον και τα οικονομικά προβλήματα. Την περίοδο 1996-97 ξεκίνησε να κατεβαίνει στους αγώνες κατεβάζοντας την ομάδα υποδομών. Αποτέλεσμα αυτού ήταν να δεχτεί βαριές ήττες με μεγάλα σκορ. Στην μέση της χρονιάς εγκατέλειψε το πρωτάθλημα και υποβιβάστηκε στα τοπικά.

Τα επόμενα χρόνια συμμετείχε στα τοπικά. Άλλοτε με καλές πορείες και άλλοτε με κακές. Την περίοδο 2000-01 τερμάτισε στην 18η θέση, γνωρίζοντας τον υποβιβασμό στην Β΄ Ερασιτεχνική. Την αμέσως επόμενη περίοδο (2001-02) τερμάτισε στην 1η θέση του ομίλου του και ανέβηκε ξανά αμέσως στην Α΄ Ερασιτεχνική. Την περίοδο 2008-09 τερμάτισε στην 14η θέση και υποβιβάστηκε ξανά στην Β΄ Ερασιτεχνική. Η επάνοδος ήταν άμεση αφού την περίοδο 2009-10 τερμάτισε στην 2η θέση.

Το καλοκαίρι του 2012 υπήρξε συγχώνευση με τον Ολυμπιακό Ιωαννίνων.Τελικά ο Ολυμπιακός απλώς έμεινε ανενεργός και αργότερα επανήλθε. Ο Σύλλογος χρησιμοποίησε σαν όνομα το **Α.Ο.Ο. Βελισσάριο** (Αθλητικός Όμιλος Ολυμπιακός Βελισσάριο) ενώ χρησιμοποίησε και το κόκκινο χρώμα. Για την ΕΠΣ Ηπείρου παρέμεινε σαν Α.Ο.Β. ενώ τα επόμενα χρόνια επανήλθε στην ιστορική του ονομασία. Την περίοδο 2012-13 κατέκτησε το πρώτο του πρωτάθλημα και προάχθηκε στο ειδικό ερασιτεχνικό πρωτάθλημα. Συμμετείχε στον 5ο όμιλο με τον Θεσπρωτό, το Φλαμούλι και τον Ο.Φ. Αγίου Ματθαίου. Τερμάτισε στην 4η θέση και δεν ανέβηκε στην Γ εθνική. Την περίοδο 2014-15 πήρε ξανά το πρωτάθλημα και κέρδισε ξανά την συμμετοχή του ειδικό ερασιτεχνικό πρωτάθλημα. Συμμετείχε στον 5ο όμιλο με την Α.Ε. Φαρκαδόνας, τον Α.Ο. Σιναράδων και τον Θύαμις Καστρίου. Τερμάτισε στην 2η θέση και δεν κατάφερε να ανέβει για ακόμα μια φορά. Την περίοδο 2015-16 κατέκτησε το πρωτάθλημα για δεύτερη σερί χρονιά και συμμετείχε στο ειδικό ερασιτεχνικό πρωτάθλημα. Συμμετείχε στον 5ο όμιλο με τους Μαύρους Αετούς Ελευθεροχωρίου, τον Αστέρα Πετριτή και την Δόξα Γαρδικίου. Για τρίτη φορά δεν κατάφερε να εξασφαλίσει την άνοδο στην Γ΄ Εθνική. Την περίοδο 2017-18 δεν κατέβηκε σε 3 αγώνες και μηδενίστηκε, με αποτέλεσμα αυτού να υποβιβαστεί στην Β΄ Ερασιτεχνική. Την περίοδο 2018-19 δεν κατέβηκε στο πρωτάθλημα.

Τον Μάρτιο του 2019, μετά από αρκετό διάστημα που ο σύλλογος ήταν ανενεργός, εκλέχθηκε νέο διοικητικό συμβούλιο.

## Έδρα
Ιστορική έδρα του Α.Ο. Βελισσαρίου είναι το Δημοτικό γήπεδο Βελισσαρίου Γιώργος Μπέκας. Το γήπεδο φέρει το όνομα του επί χρόνια προπονητή της ομάδας και στο ερασιτεχνικό γενικότερα. Στις επαγγελματικές κατηγορίες, είχε χρησιμοποιήσει το Ζωσιμάδες. Τα τελευταία χρόνια η ομάδα χρησιμοποίησε διάφορα γήπεδα σαν έδρα και κυρίως τα γήπεδα στο Πανηπειρωτικό, αλλά και το ενωσιακό γήπεδο «Στάθης Τσανακτσής».

## Κύπελλο Ελλάδος
Στο κύπελλο Ελλάδος έχει 3 παρουσίες. Την περίοδο 1993-94 συμμετείχε στην πρώτη φάση μαζί με ΠΑΟΚ, Προοδευτική, Εθνικό Αλεξανδρούπολης και Ατρόμητο σε όμιλο. Κατέλαβε την τρίτη θέση και αποκλείστηκε. Την περίοδο 1994-95 πάλι στην πρώτη φάση με ομίλους. Αυτή την φορά με Πανιώνιο, Άγιο Νικόλαο, Καλλιθέα και Χαϊδάρι. Τερμάτισε τελευταίος και αποκλείστηκε. Την περίοδο 1995-96 για τρίτη και τελευταία φορά στην πρώτη φάση σε ομίλους με αντιπάλους την Νιγρίτα, τον Παναιτωλικό και τον Πανιώνιο. Τερμάτισε ξανά στην τελευταία θέση και αποκλείστηκε.

## Τίτλοι
* **[[Δ΄ Εθνική ποδοσφαίρου ανδρών|Δ΄ Εθνική]]**
** Πρωταθλητής (1): 1993
* **Α´ κατηγορία [[Ένωση Ποδοσφαιρικών Σωματείων Ηπείρου|ΕΠΣ Ηπείρου]]**
** Πρωταθλητής (3): 2013, 2015, 2016
* **Β´ κατηγορία [[Ένωση Ποδοσφαιρικών Σωματείων Ηπείρου|ΕΠΣ Ηπείρου]]**
** Πρωταθλητής (2): 1982, 2002
* **Γ´ κατηγορία [[Ένωση Ποδοσφαιρικών Σωματείων Ηπείρου|ΕΠΣ Ηπείρου]]**
** Πρωταθλητής (2): 1981
* **Κύπελλο [[Ένωση Ποδοσφαιρικών Σωματείων Ηπείρου|ΕΠΣ Ηπείρου]]**
** Κυπελλούχος (2): 2022, 2023
* **Σούπερ Καπ [[Ένωση Ποδοσφαιρικών Σωματείων Ηπείρου|ΕΠΣ Ηπείρου]]**
** Κυπελλούχος (1): 2015

## Πορεία σε εθνικές κατηγορίες

## Πηγές


## Εξωτερικοί σύνδεσμοι

Κατηγορία:Αθλητικοί σύλλογοι Ιωαννίνων
Κατηγορία:Ιδρύσεις ποδοσφαιρικών ομάδων το 1979
Κατηγορία:Ιδρύσεις αθλητικών συλλόγων το 1979
Κατηγορία:Ποδοσφαιρικές ομάδες Ελλάδας